প্রেমের ফাঁদে ফেলে চাকরির প্রতিশ্রুতি, কয়েক লক্ষ টাকার প্রতারণা!

মালদা: প্রেমের সম্পর্ক গড়ে তুলে চাকরির প্রলোভন দেখিয়ে কয়েক লক্ষ টাকা প্রতারণার অভিযোগে গ্রেফতার এক যুবক। বৃহস্পতিবার রাতে মালদহের (Malda) চাঁচল (Chanchol) দক্ষিণপাড়া এলাকার একটি ভাড়া বাড়ি থেকে তাকে গ্রেফতার করে বারাসত (Barasat) ও চাঁচল থানার যৌথ বাহিনী (District News)।

পুলিশ সূত্রে জানা গিয়েছে, ধৃতের নাম অসীম সরকার। বিধাননগর সাইবার ক্রাইম থানায় তার বিরুদ্ধে লিখিত অভিযোগ দায়ের হয়েছিল। অভিযোগ, নিজেকে বিভিন্ন বেসরকারি সংস্থা ও সরকারি দফতরের ‘যোগাযোগ কর্মকর্তা’ হিসেবে পরিচয় দিয়ে ওই যুবক এক তরুণীর সঙ্গে ঘনিষ্ঠ সম্পর্ক গড়ে তোলে। এরপর চাকরি দেওয়ার প্রতিশ্রুতি দিয়ে ওই তরুণীর কাছ থেকে কয়েক লক্ষ টাকা আদায় করে।

আরও পড়ুন: মাসে একদিন সবেতন ঋতুকালীন ছুটি, মহিলাকর্মীদের জন্য বড় সিদ্ধান্ত কর্নাটক সরকারের

তবে নির্ধারিত সময় পেরিয়েও চাকরির কোনও প্রক্রিয়া শুরু না হওয়ায় সন্দেহের উদ্রেক হয় তরুণীর। পরে তিনি বিধাননগর সাইবার ক্রাইম থানায় অভিযোগ জানান। অভিযোগের ভিত্তিতে বারাসত থানার পুলিশ মালদহের গিয়ে চাঁচল থানার সহযোগিতায় অভিযান চালিয়ে অভিযুক্তকে গ্রেফতার করে।